Si es rep un requeriment de conductor/a, hi ha un termini de 20 dies naturals per identificar la persona que conduïa, a comptar des de l'endemà del dia que s'hagi rebut la notificació del requeriment.
La persona identificada com a conductora disposarà d'un termini per pagar amb descompte a partir del moment en què se li notifiqui la denúncia.
Cal tenir en compte que, si es rep un acord d'incoació d'expedient sancionador i s'efectua el pagament amb descompte, el procediment sancionador finalitzarà i no s'atendrà la identificació.
La persona titular o persona arrendatària a llarg termini del vehicle, quan l'administració li requereix, és responsable de facilitar les dades del conductor/a del vehicle en el moment de cometre la infracció.
Instruccions per identificar el/la conductor/a amb contrasenya
Per realitzar aquest tràmit cal utilitzar la contrasenya que s'ha assignat específicament a aquest expedient sancionador i que es troba a l'imprès de notificació de l'acord d'incoació o del requeriment de conductor/a que ha rebut la persona interessada.
A la pàgina següent cal indicar el número d'expedient i la contrasenya corresponent i clicar el botó "Comprovar les dades de l'expedient".
Manual per fer la identificació de conductor/a amb contrasenya
Instruccions per identificar el/la conductor/a amb certificat digital
Abans d'accedir al formulari s'haurà d'indicar si qui vol fer el tràmit és la persona interessada o una persona que actua en nom d'aquesta (representant).
En els dos supòsits, la primera pàgina del formulari es completarà automàticament amb les dades del certificat digital amb el qual s'ha accedit a Tràmits gencat.
A la pàgina següent del formulari cal indicar el número d'expedient i clicar el botó "Comprovar les dades de l'expedient".
Manual per fer la identificació de conductor amb certificat digital
Consulteu les condicions tècniques necessàries per a fer tràmits en línia a l'Oficina Virtual de Tràmits
Si es rep un requeriment de dades de conductor/a per correu postal, cal completar el formulari amb les dades de la persona que conduïa el vehicle en el moment de la infracció, ensobrar-lo, posar-hi segell i enviar-lo a través de correu ordinari a l'adreça del servei territorial de trànsit que s'indica a l'encapçalament de la notificació.
Si es rep una notificació d'acord d'incoació d'un expedient sancionador i no s'és la persona que conduïa el vehicle en el moment de la infracció, cal completar el formulari que s'adjunta a la notificació amb les dades de la persona responsable de la infracció.
Una vegada formalitzat, s'ha de retallar el formulari per la línia de punts, doblegar-lo, enganxar-lo i remetre'l per correu ordinari a l'adreça del servei territorial de trànsit que s'indica a l'encapçalament de la notificació.
Aquest tràmit no requereix franqueig, només cal dipositar el formulari a la bústia de correus un cop efectuats els passos anteriors.
Si la identificació s'ha realitzat amb les dades correctes es procedirà a l'arxivament de les actuacions d'ofici i l'expedient continuarà contra la persona identificada.
Si s'incompleix el deure d'identificar la persona que conduïa (o es fa incorrectament), l'administració obrirà una sanció per una infracció molt greu al titular del vehicle.
La sanció és del doble de la prevista per a la infracció originària si aquesta és lleu i del triple si és greu o molt greu.